O‘zbekistonda so‘nggi sutkada 687 kishida koronavirus, 159 kishida pnevmoniya qayd etilib, 7 bemor vafot etdi

O‘zbekistonda 9-sentabr kuni 687 kishida koronavirus infeksiyasi qayd etilib, mamlakatda pandemiya boshidan beri koronavirusga chalingani rasman tasdiqlanganlar soni 163 108 nafarga yetdi. Bu haqda Sog‘liqni saqlash vazirligi matbuot xizmati xabar berdi.
Yangi kasallanish holatlarining
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan.
Shu kuni jami 740 kishi: Qoraqalpog‘iston Respublikasida 46 nafar, Andijon viloyatida 55 nafar, Buxoro viloyatida 12 nafar, Jizzax viloyatida 29 nafar, Qashqadaryo viloyatida 12 nafar, Navoiy viloyatida 10 nafar, Namangan viloyatida 22 nafar, Samarqand viloyatida 90 nafar, Sirdaryo viloyatida 32 nafar, Farg‘ona viloyatida 70 nafar, Xorazm viloyatida 24 nafar, Toshkent viloyatida 105 nafar, Toshkent shahrida 233 nafar bemor tuzalib, kasallikdan sog‘ayganlar jami 155 114 nafarga yetdi.
Shuningdek, 5 nafar koronavirusga chalingan bemor vafot etib, kasallikdan vafot etganlar soni 1142 nafarni tashkil qildi.

Bundan tashqari, 9-sentabr kuni 159 kishida pnevmoniya aniqlanib, jami bemorlar soni 25 115 nafarga yetdi. Shu kuni ularning 329 nafari sog‘ayib, umumiy sog‘ayganlar soni 18 955 nafarni tashkil qilmoqda. Shuningdek, 2 nafar bemor vafot etib, shu kungacha pnevmoniyadan vafot etganlar soni 200 nafarga yetdi.
Avgust o‘rtalarida Koronavirusga qarshi kurash shtabi a’zosi Nurmat Otabekov O‘zbekistonda koronavirus bo‘yicha vaziyat yaxshilanayotganini ma’lum qilgandi. 6-sentabr kuni ushbu shtabning yana bir a’zosi Sevara Ubaydullayeva mamlakatda koronavirus to‘lqini ortda qoldi deb xulosa chiqarishga hali vaqt borligini aytdi.